CELEX: 32013D0520
Language: ro
Date: 2013-10-21 00:00:00
Title: 2013/520/UE: Decizia de punere în aplicare a Comisiei din 21 octombrie 2013 de abrogare a Deciziei de punere în aplicare 2011/874/UE [notificată cu numărul C(2013) 6828]  Text cu relevanță pentru SEE

23.10.2013   
            
            
               RO
            
            
               Jurnalul Oficial al Uniunii Europene
            
            
               L 281/27
            
         DECIZIA DE PUNERE ÎN APLICARE A COMISIEI
   din 21 octombrie 2013
   de abrogare a Deciziei de punere în aplicare 2011/874/UE
   [notificată cu numărul C(2013) 6828]
   (Text cu relevanță pentru SEE)
   (2013/520/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute la punctul I din anexa A la Directiva 90/425/CEE (1), în special articolul 17 alineatul (2) teza introductivă și litera (b) și articolul 17 alineatul (3) litera (a),
   având în vedere Regulamentul (CE) nr. 998/2003 al Parlamentului European și al Consiliului din 26 mai 2003 privind cerințele de sănătate animală aplicabile circulației necomerciale a animalelor de companie și de modificare a Directivei 92/65/CEE a Consiliului (2), în special articolul 8 alineatul (4),
   întrucât:
   
               (1)
            
            
               Regulamentul (UE) nr. 576/2013 al Parlamentului European și al Consiliului din 12 iunie 2013 privind circulația necomercială a animalelor de companie și de abrogare a Regulamentului (CE) nr. 998/2003 (3) stabilește condițiile referitoare la circulația animalelor de companie din țările terțe și la modelul de certificat pentru aceste deplasări. Acest regulament abrogă și înlocuiește Regulamentul (CE) nr. 998/2003 cu efect de la 29 decembrie 2014. Regulamentul (UE) nr. 576/2013 prevede că, în cazul în care numărul de câini, pisici sau dihori domestici transportați în scopuri necomerciale în timpul unei singure călătorii este mai mare de cinci, animalele de companie respective trebuie să respecte cerințele de sănătate animală stabilite în Directiva 92/65/CEE.
            
         
               (2)
            
            
               Decizia de punere în aplicare 2011/874/UE a Comisiei din 15 decembrie 2011 de stabilire a listei țărilor terțe și teritoriilor autorizate pentru importurile de câini, pisici și dihori domestici și pentru circulația necomercială a mai mult de cinci câini, pisici și dihori domestici în Uniune și a modelelor de certificate pentru importul și circulația necomercială a respectivelor animale în Uniune (4) stabilește lista țărilor terțe și a teritoriilor autorizate pentru importul de câini, pisici și dihori domestici și pentru circulația necomercială în Uniune a mai mult de cinci câini, pisici sau dihori domestici, în conformitate cu Directiva 92/65/CEE, și certificatul sanitar-veterinar pentru aceste importuri și pentru circulația necomercială, precum și certificatul sanitar-veterinar pentru circulația necomercială în Uniune a cinci sau mai puțini câini, pisici sau dihori domestici, în conformitate cu Regulamentul (CE) nr. 998/2003.
            
         
               (3)
            
            
               În urma intrării în vigoare a Regulamentului (UE) nr. 576/2013, au fost adoptate Regulamentul de punere în aplicare (UE) nr. 577/2013 al Comisiei din 28 iunie 2013 privind modelele de documente de identificare pentru circulația necomercială a câinilor, pisicilor și dihorilor domestici, stabilirea de liste de teritorii și țări terțe și cerințele referitoare la format, punere în pagină și limbă ale declarațiilor care atestă respectarea anumitor condiții prevăzute în Regulamentul (UE) nr. 576/2013 al Parlamentului European și al Consiliului (5) și Decizia de punere în aplicare 2013/519/UE a Comisiei din 21 octombrie 2013 de stabilire a listei teritoriilor și a țărilor terțe autorizate pentru importurile de câini, pisici și dihori domestici și a modelelor de certificate de sănătate necesare pentru astfel de importuri (6).
            
         
               (4)
            
            
               La data de la care se aplică Regulamentul de punere în aplicare (UE) nr. 577/2013 și Decizia de punere în aplicare 2013/519/UE, dispozițiile Deciziei de punere în aplicare 2011/874/UE devin caduce.
            
         
               (5)
            
            
               Regulamentul de punere în aplicare (UE) nr. 577/2013 și Decizia de punere în aplicare 2013/519/UE se aplică de la 29 decembrie 2014. Din motive de claritate a legislației Uniunii, Decizia de punere în aplicare 2011/874/UE ar trebui abrogată cu efect de la aceeași dată.
            
         
               (6)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Decizia de punere în aplicare 2011/874/UE se abrogă.
   Articolul 2
   Prezenta decizie se aplică de la 29 decembrie 2014.
   Articolul 3
   Prezenta decizie se adresează statelor membre.
   
      Adoptată la Bruxelles, 21 octombrie 2013.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO L 268, 14.9.1992, p. 54.
   
      (2)  JO L 146, 13.6.2003, p. 1.
   
      (3)  JO L 178, 28.6.2013, p. 1.
   
      (4)  JO L 343, 23.12.2011, p. 65.
   
      (5)  JO L 178, 28.6.2013, p. 109.
   
      (6)  A se vedea pagina 20 din prezentul Jurnal Oficial.